Diari Oficial de la Generalitat Valenciana


Sumari del DOGV 5117, del 19-10-2005 (2005/11389)

Informació pública de la suspensió de l'atorgament de llicències i tramitació de programa d'actuació integrada de qualsevol tipus a les zones afectades, a fi de procedir a estudiar la redacció d'un pla especial.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5117

Data del DOGV
:   19-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11514


Organisme emissor
:   Ajuntament de Mutxamel

Tipus de document
:   Anunci

Informació pública de la suspensió de l'atorgament de llicències i tramitació de programa d'actuació integrada de qualsevol tipus a les zones afectades, a fi de procedir a estudiar la redacció d'un pla especial. [2005/Q11376]
  
El Ple de l'Ajuntament, en la sessió feta el 28 de juliol de 2003, va acordar:
  
Primer. Arbitrar com a mesura de caràcter cautelar tendent a evitar el sorgiment de situacions materials no desitjades, pel fet de ser incompatibles amb la nova solució de planejament que ara es postula, la suspensió de l'atorgament de llicències i tramitació de programa d'actuació integrada de qualsevol tipus a les zones grafiades al plànol adjunt, a fi de procedir a estudiar la redacció d'un pla especial, a efectes de reserva de sòl per a integrar-lo en el patrimoni municipal del sòl.
  
Segon. Delimitar com a àmbit material de la suspensió el següent:
  
Zona I. Situada a l'oest del nucli urbà i contigua als sectors 6I, 6II i 7F, a efectes de construir habitatges de HPO. Està delimitada al nord pel camí de la Venteta; al sud, per l'avinguda de l'Alcalde Fernando Ripio Aracil i el carrer de l'Arquitecte Antoni Gaudi; a l'est, per l'avinguda de l'Alcalde Francisco Bernabeu Alberola; i per l'oest, per la carretera provincial CV-819 de Montnegre.
  
Zona II. Situada a la part est del nucli urbà, en paral·lel al carrer de Joan XXIII, agafa el parc municipal i la casa de la cultura fins al límit de les Penyetes, reconstruir habitatges de HPO. Està delimitada, al nord, per l'enllaç de la carretera CV-800 amb el nucli urbà (camí de Cantalar), la zona III i les Penyetes; al sud, per l'autopista A-7; a l'est, per les Penyetes; i a l'oest, per l'avinguda de Joan XXIII, el parc municipal, la casa de cultura i el Peri I.
  
Zona III. Compresa entre el riu (M-70), l'autopista A-7 i la zona II delimitada a l'est del nucli urbà, amb destinació a usos terciaris, comercial i industrial compatible amb residencial. Està delimitada, al nord, pel riu (M-70); al sud, per la zona II i les Penyetes; a l'est, pel terme municipal de Sant Joan d'Alacant i l'autovia A-7; i a l'oest, per una línia irregular situada en paral·lel i a 100 metres en direcció oest de l'actual carretera del camí del Cantalar, enllaç de la CV-800 amb el nucli urbà.
  
Tercer. Fixar el termini de suspensió d'atorgament de llicències i tramitació de programa d'actuació integrada a les zones esmentades en un any, comptador des del sendemà de la data de publicació d'este acord en el Diari Oficial de la Generalitat Valenciana.
  
Cosa que us comunique als efectes oportuns; i faig saber que contra el present acord, que posa fi a la via administrativa, podeu interposar directament un recurs contenciós administratiu, en el termini de dos mesos, comptadors des de l'endemà de la recepció de la present notificació, davant de la Sala Contenciosa Administrativa del Tribunal Superior de Justícia de la Comunitat Valenciana (art. 116 i 117 de la Llei 4/1999, de 13 de gener; així com 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998).